**פינת חדשות טובות אלימות נוער (שעה)**

מטרות-  
1. החניך יילמד על אלימות בקרב נוער  
2. החניך יקבע כללים כנגד אלימות  
3. החניך ייצור מסר כנגד אלימות בקרב נוער ובכלל

מהלך-

1. סבב מה נשמע (10 דקות)

כל חניך ישתף מה שלומו ואיך היה היום שלו.

1. מסלול מכשולים (15 דקות)

נבנה מסלול מכשולים שבמהלכו נתלה שאלות הקשורות לאלימות בחיי היום יום שלנו. על החניך לענות את התשובה הכנה ביותר ובזמן הקצר ביותר ולכתוב אותה על הדף שלו.

• כמה פעמים ביום אתה מקלל בממוצע )כולל הודעות כתובות(?

• כמה פעמים בשבוע בממוצע אתה שולח / מקבל הודעות פוגעות בוואטסאפ?

• איך תגיב למישהו שדוחף אותך בהפסקה?

• חבר טוב שלך מארגן חרם על חבר אחר. מה תעשה?

• כמה פעמים בשבוע האחרון עצבנת את אחד האחים שלך? מה עשית כדי להרגיז אותם?

• האם ראית או שהיית שותף למקרה של מכות השנה? איפה?

• מה אתה חושב על קללות בצחוק בין חברים?

• מה קורה בדרך כלל כשאתה ממש כועס על משהו או מישהו?

• האם אתה נתקל באלימות בבית הספר?

• האם נתקלת במקרי אלימות בסניף?

• האם אתה חושב שאתה מתנהג בצורה אלימה?

1. האם זו אלימות? (15 דקות)

התחנה האחרונה במסלול המכשולים תהיה מתחם שבו יהיו פזורים מקרים מהחיים בכל התחומים. על החניכים להסתובב במתחם ולרשום על גבי הנייר בצידו השני את מספרי המקרים שלדעתם הינם מקרי אלימות בלבד.

1. צעירים שנהגו באופניים חשמליים פגעו בשתי הולכות רגל וברחו מהאירוע.
2. במהלך מחנה קיץ, הבנים הציצו לבנות במקלחות.
3. מורה מאשקלון נפצעה באורח בינוני לאחר שתלמיד השליך עליה שקית מים מקומה שלישית.
4. נער בן 16 נפצע לאחר שנדקר באולר על ידי נער אחר, בשל חוב של 50 שקלים.
5. תלמיד כיתה ה’ זרק על המורה לחשבון כסא באמצע השיעור כשהעירה לו שהוא מדבר עם חבריו ומפריע לכיתה.
6. צעיר כבן 20 שדד אישה בת 82 בפתח ביתה.
7. תלמידים חרטו את שמם על מכוניתו של מנהל בית הספר.
8. צעיר בן 25 רצה לעלות לאוטובוס במהירות מחשש שיאחר לעבודה ודחף ילדה בת 10 שעמדה לשלם לנהג.
9. חברים התלוננו כי במהלך סרט בקולנוע, חבורת נערים שישבה מאחוריהם צרחו, צעקו והפריעו למהלך הסרט.
10. שני ילדים לקחו לילדה את הטלפון בהפסקה והחליפו לה את הצילצול לשיר שהיא שונאת.
11. רמות חומרה של אלימות (10 דקות)

נצייר על הרצפה "ציר חומרה" – בצד אחד נרשום "הכי חמור" ובצד השני נרשום "בכלל לא חמור". נבקש מהחניכים לסדר ביחד את 10 האירועים על גבי הציר לפי רמות חומרת האלימות. תוך כדי סידור כנראה יעלו שאלות ודיונים לגבי חומרת האירועים השונים.

הערה: חשוב להקשיב למה שהחניכים אומרים משום שבתום הדיון, חשוב להדגיש שכל אלימות באשר היא מהווה פגיעה, ולכן עלינו למגר גם תופעות אלימות הקטנות ביותר כמו קללות או הקנטות פוגעניות אחרות.

1. אלימות ואל-עימות (10 דקות)

נניח באמצע המעגל דף גדול שעליו כתוב אל-עימות. ונשאל את החניכים אילו כללים כנגד אלימות אנחנו יכולים לכתוב? איזה מסר כנגד אלימות בקרב נוער ובכלל אנחנו יכולים להעביר?